
Ibayong paglagablabin ang apoy 
ng mga pakikibakang magsasaka 


hirapan at kagutuman na dinaranas ng ma- 

sang magsasaka sa buong bansa. Kaliwa't 
kanan ay sumisiklab ang apoy ng mga pakikiba- 
kang magsasaka. Matindi ang pagtutol sa iba't 
ibang anyo ng pangangamkam ng lupa. Ipinag- 
lalaban ng mga magbubukid ang tunay na repor- 
ma sa lupa para mabaklas ang monopolyong 
kontrol sa lupa. Naninindigan sila para sa kani- 
lang mga demokratikong karapatan kahit pa sa 
harap ng matinding militarisasyon at pasistang 
karahasan. 

Nagngangalit ang masang magsasaka sa asen- 
derong presidenteng walang ginawa kundi ibayo 
pang pahirapan ang mga magsasaka. Sa ilalim ng 
kanyang mahigit lamang isang taong paghahari, 

kaliwa't kanan nang mga patakarang bumibigwas 
sa interes ng masang magsasaka ang itinaguyod 
at ipinatupad ni Aquino. 

Pinalakpakan ni Aquino ang desisyon ng Kor- 
te Suprema noong Hulyo na tahasang nagsaisan- 
tabi sa pangkasaysayang sigaw ng mga magbubu- 
kid para sa tunay na reporma sa lupa. Ang desi- 
syon nito na dapat umanong pagbotohan ng mga 
magbubukid kung pabor sila sa "stock distribu- 
tion option" (SDO) o sa pamamahagi ng lupa ay 
muli lamang nagbigay ng puwang sa pamilyang 
Cojuangco-Aquino na pagtibayin ang monopol- 
yong kontrol nito sa 6,500-ektaryang asyenda. 
Muli nitong inilantad ang kahungkagan ng Com- 
prehensive Agrarian Reform Program Extension 
with Reforms (CARPER). 

Ang desisyong ito ay tiyak na gagamiting ba- 
langkas ng iba pang malalaking asendero para 

hadlangan ang pagpapatupad ng tunay na 
reporma sa lupa. Banta ito sa sigaw ng 
magsasaka para isailalim sa tunay na repor- 
ma sa lupa ang 8,650-ektaryang Hacienda 
Looc sa Nasugbu, Batangas. Kung ang desi- 
syon lamang na ito ang susun- 
din, tuluyan nang mababale- 
wala ang pakikibaka ng mga 
d magsasaka laban sa tang- 
i kang magtayo ng subdibi- 
syon at pook panturista sa 
F lupang matagal na nilang ipi- 
d naglalaban. 
a Ipinatutupad din ni Aqui- 
no ang malawakang panga- 
ngamkam ng lupa ng mga da- 
yuhang malalaking kapitalista, ma- 
lalaking asendero at burgesyang 
komprador na nagreresulta sa pagpapalayas sa 
daan-daan libong mga magsasaka mula sa lupang 

kanilang sinasaka. Binibigyang- 
daan ni Aquino ang kumbersyon 
ng malalawak na lupaing agri- 
kultural para sa operasyon ng 
malalaking minahan at planta- 
syon at para itayo ang mga pro- 
yektong pang-imprastruktura sa 
ilalim ng kanyang programang 
Public-Private Partnership. 

Tulad ng rehimeng Arroyo, 
malalawak na lupain ang isinu- 
subasta ni Aquino sa dayuhang 
malalaking kapitalista. Mahigit 
11,000 ektaryang lupain sa San 
Mariano at mga karatig na ba- 
yan sa Isabela ang inialok ni 
Aquino sa malalaking kapitalis- 
tang Hapon nang bumisita siya 
roon noong nakaraang taon. Pi- 
nangangambahan din ang pag- 
kontrol ng malalaking kumpan- 
yang Amerikano sa milyun-mil- 
yong ektaryang niyugan mata- 
pos ianunsyo ni Aquino ang ba- 
lak ng mga ito na mamuhunan 
ng $15 milyon para sa "buko 
juice." 

Kaalinsabay nito, itinutulak 
ng rehimeng Aquino ang pagta- 
tayo ng terminal ng bus at tren 
(MRT-7) at mga establisimyen- 
tong komersyal at residensyal sa 
Tungkong Mangga, sa San Jose 
del Monte, Bulacan. Itatayo ito 
sa 311 ektaryang lupain na sina- 
saka at pinaninirahan ng may 
300 pamilyang magsasaka. Ina- 
angkin ng pamilyang Araneta 
ang lupaing ito kaya naman 

puspusan itong itinutulak ni 
Mar Roxas na itinalaga ni Aqui- 
no na kalihim ng transporta- 
syon. 

Wala ring ginagawa ang rehi- 
meng Aquino para itaas ang kita 
ng masang magsasaka. Nanana- 
tiling inutil ang gubyerno sa 
pagtataas ng presyo ng pagbili 
ng palay mula sa mga magsasa- 
ka. Hinahayaan lamang nito ang 
malalaking korporasyon at mga 
mapagsamantalang komersyante 
na baratin ang presyo ng taba- 
ko, pinya, saging, mga gulay at 
iba pang produktong agrikultu- 
ral ng mga magsasaka. 

Todo-larga ang rehimeng 
Aquino sa pag-akit sa pagpasok 
ng dayuhang malalaking kapita- 
lista para dambungin ang ya- 
mang mineral ng bansa. Bukod 
sa dati nang mga pang-akit tu- 
lad ng kalayaang iuwi ang tubo 
at di pagsingil ng buwis, binig- 
yang-katiyakan din ni Aquino 
ang mga dayuhang mamumuhu- 
nan na mapabibilis ang proseso 
ng aplikasyon nila sa pamumu- 
hunan. Tiniyak din ni Aquino 
ang seguridad ng mga dayuhang 
kapitalista sa pamamagitan ng 
pagsasanay ng mga grupong pa- 
ramilitar para magbantay sa 
mga operasyong pagmimina ng 
mga ito. 

Ang todong kampanya ni 
Aquino na bigyang-daan ang 
pandarambong ng mga dayu- 

hang malalaking kapitalista ay 
nagreresulta sa malawakang 
pagpapalayas sa mga magsasaka 
at minoryang mamamayan. Ang 
mapandambong na mga opera- 
syong pagmimina ay sumisira sa 
mga kabundukan, lumalason sa 
mga bukal at sapa, nagpapaba- 
ha sa mga ilog at nangwawasak 
ng malalawak na lupaing agri- 
kultural. 

Sa pamamagitan ng kanyang 
mga alipures, itinutulak ngayon 
ni Aquino ang "charter change" 
upang amyendahan ang mga 
probisyon ng reaksyunaryong 
Konstitusyon ng 1987. Sa nga- 
lan ng "pagpapalaki ng dayu- 
hang pamumuhunan", balak ni 
Aquino na alisin ang mga pag- 
babawal sa dayuhang pag-aari 
ng lupa at ang probisyon na 
naglilimita sa mga dayuhang 
mamumuhunan sa 40% pag-aa- 
ri ng mga empresa sa bansa. 
Wala itong ibang kahulugan 
kundi ang muling kolonisasyon 
ng bansa, ang tuluyang paglili- 
bing ng reporma sa lupa at ang 
ibayong pagkasadlak ng ma- 
sang magsasaka sa kahirapan at 
kagutuman. 

Dahil sa hatid na labis na ka- 
hirapan ng mga patakaran ng re- 
himeng Aquino, kaliwa't kanan 
ang pagsiklab ng mga pakikiba- 
kang magsasaka sa iba't ibang 
panig ng bansa. Itinatakwil nila 
ang rehimeng Aquino bilang 
gubyernong makadayuhan at 
maka-asendero. Ipinaglalaban 
nila ang makatwirang presyo ng 
kanilang mga produkto at maka- 
tarungang sahod para sa mga 
manggagawang bukid. Naglu- 
lunsad sila ng mga martsa at de- 
monstrasyon sa mga sentrong 
bayan at lunsod upang isigaw 
ang kanilang paglaban sa pa- 
ngangamkam sa kanilang mga 
lupa. Nakikibaka sila upang had- 
langan ang pagpasok ng dayu- 
hang malalaking minahan at 
plantasyon at upang igiit ang 
tunay na reporma sa lupa. 

Sa pamamagitan ng kani-ka- 
nilang mga organisasyon, nag- 
lulunsad din ang mga magsasa- 

ka ng mga bungkalan o sama-samang pagsasaka 
ng mga tiwangwang na lupa sa mga asyenda. Sa 
pamamagitan ng bungkalan, iginigiit ng mga 
magsasaka ang kanilang karapatan na bungkalin 
ang lupa at pakinabangan ang bunga ng kani- 
lang lakas-paggawa. Sa iba't ibang panig ng 
bansa, tuwirang nagresulta sa pag-unlad ng ka- 
buhayan ng mga magsasaka ang inaani nilang 
bunga ng kanilang pagbubungkal. 

Ang pagsiklab ng mga pakikibakang magsasa- 
ka ay lumilikha ng mainam na kundisyon para sa 
pagsigla ng paglahok ng masang magsasaka sa re- 
bolusyonaryong armadong pakikibaka. Kaalinsa- 
bay nito, ang aktibong pagsuporta ng Bagong 


pwersa sa mga pakikibakang magsasaka alinsunod 
sa programa ng rebolusyong agraryo ay nagbibi- 
gay ng ibayong sigla, tapang at determinasyon sa 
masang magbubukid na isulong ang kanilang mga 
paglaban. 

Ang inihahasik ng rehimeng Aquino na mga 
patakaran at programang anti-magsasaka at anti- 
mamamayan ay mabilis na nagpapasibol ng mga 
pakikibakang antipyudal, anti-imperyalista at an- 
tipasista sa buong bansa. Ang idinudulot nitong 
labis na kahirapan at kaapihan sa mamamayan ay 
lalong magpapalagablab sa apoy ng mga pakiki- 
bakang magsasaka na magbabantang lumamon sa 
reaksyunaryong paghahari ng asenderong presi- 


Hukbong Bayan (BHB) at mga rebolusyonaryong denteng si Aquino. AB 


Pangangamkam 
ng lupa sa Bulacan 


akaambang mapalayas sa kanilang 

mga sakahan at mga bahay ang ma- 
higit 300 pamilyang magsasaka sa 
Tungkong Mangga, San Jose del Monte, 
Bulacan. Ito ay dahil itatayo sa 311 
ektaryang inokupahan nila ang Metro 
Rail Transit-7 (MRT-7), isang sistema ng 
riles na tatahak mula Tungkong Mangga 
tungong North Edsa, Quezon City at 
dudugtong sa LRT Line 1 (Baclaran-Mo- 
numento) at MRT 3 (Pasay-North Edsa.) 

Mahigpit na tinututulan ng mga 
magsasaka ang MRT-7 at ang nakaam- 
bang pagpapalayas sa kanila. Ang lu- 
paing saklaw ng proyekto ay marapat 
nang ipamahagi sa mga magsasaka. Sa 
halip, isinubasta ito ng rehimeng Aqui- 
no sa pribadong mga korporasyong 
sangkot sa proyekto. Pangunahin na ri- 
to ang pamilyang Araneta-Roxas na 
umangkin sa lupa ng mga magsasaka. 
Sa lupang ito itatayo ang depot, inter- 
modal station at mga kaakibat na im- 
prastrukturang komersyal-residensyal. 
Namuhunan na sa proyektong ito ang 
San Miguel Corp. (SMC), Universal LRT 
Corp. at iba pang lokal at dayuhang ka- 
pitalista. 

Ang MRT-7 ay nagkakahalaga ng 
51.235 bilyon o mahigit P53.105 bil- 
yon. Walang kahihiyang inendorso ni 
DOTC Secretary Roxas ang proyektong 
ito para paglaanan ng pondo ng rehi- 
meng Aquino. Uutang ang rehimen ng 
aabot sa isang bilyong dolyar para ma- 
pondohan ang proyektong ito. AB 

Nagpapatuloy na pakikibaka 
sa Hacienda Looc 


uli na namang umiigting ang pakikibaka ng mga 

magsasaka sa Hacienda Looc sa harap ng pagta- 
tangka ng mga malalaking burgesyang komprador na 
agawin ang lupa. 

Ang Hacienda Looc ay sumasaklaw sa limang ba- 
rangay sa mga magkakanugnog na bayan ng Nasugbu, 
Batangas at Maragondon, Cavite. May kabuuang lawak 
ito na 8,650 ektarya. Mataba ang lupa at sagana sa li- 
kas-yaman ang lupain. Mahigit 1,700 ektarya nito ay 
tinatamnan ng palay, mais, tubo at mga gulay. Maya- 
man din ito sa mga bungang-kahoy tulad ng mangga, 
langka at kaymito, mga sagingan at iba pa. 

Noong 1990, tumanggap ang mga magsasaka ng 
Hacienda Looc ng certificate of land ownership award 
(CLOA) at mga emancipation patent (EP) sa ilalim ng 
Comprehensive Agrarian Reform Program (CARP). Ma- 
tapos ang ilang taon, binawi ng gubyerno ang mga 
CLOA at EP matapos ibenta ng Assets Privatization 
Trust (APT) ang buong asyenda sa Manila Southcoast 
Development Corp. (MSDC). Ang MSDC ay nasa ilalim 
ng SM Group of Companies. 

Itinutulak ng MSDC at ng kasosyo nitong Fil-Estate 
Lands ang proyektong Royal Cliff, Harbor Town, Gold 
and Country Club. Balak itayo ang apat na golf cour- 
se, dalawang daungan ng mga yate, isang ekslusibong 
beach resort at subdibisyon na pakikinabangan la- 
mang ng mayayaman. Ang SM Land naman ang nasa 
likod ng Hamilo Coast Project na sasaklaw sa 5,800 
ektaryang lupain kabilang ang 25 kilometrong bayba- 
ying dagat na may 13 mga kweba, mayamang kaguba- 
tan at iba pa. Tinatayang mahigit 10,000 pamilya ang 
mapapalayas ng proyektong ito ng SM Land. 

Patuloy na nilalabanan ng mga magsasaka ang gi- 
nagawang kumbersyon ng lupa at ang itinatayong 
mga istruktura ng SM. Iginigiit nila ang kanilang ka- 
rapatan na magmay-ari sa lupa ng Hacienda Looc. W 


Pagkilos ng mga magsasaka 


para sa lupa 


mga magsasaka sa pamamagitan ng serye ng mga aktibidad 


(Gree es ng mga progresibong organisasyon ang buwan ng 


at protesta mula Setyembre hanggang Disyembre. Noong Ok- 
tubre 17 hanggang 21, inilunsad ng mga magsasaka ang lakbayan 
para ipanawagan ang pagtatakwil sa rehimeng US-Aquino at para 


sa tunay na reporma sa lupa. 


Nasa sentro ng mga pagkilos 
ang paglaban sa malawakang 
pangangamkan ng lupa na tu- 
luy-tuloy na nagaganap sa iba't 
ibang bahagi ng bansa. Inilan- 
tad ng mga magsasaka ang Com- 
prehesive Agrarian Reform Pro- 
gram Extension with Reforms 
(CARPER) bilang instrumento ng 
mga panginoong maylupa na 
ibayo pang palawakin ang kani- 
lang monopolyo sa lupa. Anila, 
sa loob lamang ng mahigit isang 
taon sa poder, lantad na lantad 
na maka-panginoong maylupang 
katangian ng rehimen ni Benig- 
no Aquino III at itinatakwil na 
ito ng mga magsasaka. 

Dinala ng mga magsasaka sa 
mga sentrong syudad ang mga 
usapin ng kani-kanilang mga lo- 
kalidad at kanilang mga pakiki- 
baka para sa tunay na reporma 
sa lupa. 

Bumyahe patungong Maynila 
ang 1,500 magsasaka mula sa 
mga asyenda ng Central Luzon, 
Southern Tagalog, Cagayan Val- 
ley at Ilocos Region para mag- 
kampo sa Mendiola. Nagtipon 
sila sa ilalim ng pamumuno ng 
Kilusang Magbubukid ng Pilipi- 
nas. Ipinanawaagn nila ang 
pagpapatupad ng tunay na re- 
porma sa lupa. 

Umabot naman sa 10,000 
magsasaka mula sa Bukidnon at 
Misamis Oriental ang nagkampo 
sa kapitolyo sa Cagayan de Oro 
sa parehong panahon. Ang mga 
lakbayang ito ay rurok lamang 
ng maraming mga pagkilos na 
inilunsad ng mga organisasyon 
ng mga magsasaka mula pa Set- 
yembre. 

Humigit-kumulang 1,500 
magsasaka naman mula sa iba't 


ibang prubinsya, sentrong ba- 
yan at lunsod sa Eastern Visayas 
ang sabay-sabay na nagmartsa 
sa pamumuno ng Samahan han 
Gudti nga Parag-uma-Sinirangan 
Bisayas (SAGUPA-SB) patungo 
sa mga upisina ng Department 
of Agrarian Reforms (DAR) no- 
ong Oktubre 21 upang igiit sa 
rehimeng Aquino ang panawa- 
gang tunay na reporma sa lupa, 
pagbasura sa CARP at pagsasa- 
batas ng GARB, at ang pagpapa- 
hinto sa militarisasyon sa kana- 
yunan. Ang martsa-rali ay baha- 
gi ng pambansang kilos-protes- 
ta na inilunsad ng mga magsa- 
saka bilang paggunita sa Pea- 
sant's Month. 

Sa Catarman, Northern Sa- 
mar, nagmartsa ang mga myem- 
bro ng SAGUPA-SB at Northern 
Samar Small Farmers Association 
(NSSFA) upang iprotesta ang 
patuloy na militarisasyon sa ka- 
nayunan. Ayon kay Oscar Tulin, 
tserman ng NSSFA, "Inaarmasan 
ng militar kahit ang mga menor- 
de-edad at tinatakot ang mga 
magsasaka tuwing nag-oopera- 
syon ang mga ito". Iginiit din 

nila ang pagpapalaya sa mga 
detenidong pulitikal tulad nina 
Dario Tomada at Felicidad Capa- 
ral, mga lider-magsasaka na si- 
nampahan ng gawa-gawang ka- 
So. 

Sa Eastern Samar, binasag ng 
protesta ang limang-taong pa- 
nanahimik dulot ng takot noong 
panahon ni Gen. Jovito Palpa- 
ran. Pinamunuan ng Kapunu- 
ngan han mga Parag-uma ha 
Eastern Samar (KPES) ang humi- 
git-kumulang 400 magsasaka 
mula sa mga bayan ng Boro- 
ngan, Maydolong, Arteche, Llo- 
rente, McArthur at Quinapondan 
ang martsa-rali upang iprotesta 
ang malawakang pagmimina sa 
prubinsya. Patuloy ang opera- 
syon ng dalawang malalaking 
kumpanya ng mina sa Eastern 
Samar, ang Masada Mining Co. 
at King Resource Mining Com- 
pany na sumasaklaw sa mga ba- 
yan ng McArthur, Llorente at 
Salcedo. 

Sa Catbalogan, dumalo ang 
may 700 magsasaka mula sa 
iba't ibang bayan ng Samar 
upang iprotesta ang kahirapan, 
kagutuman at militarisasyon. 

Sa Tacloban City, umabot sa 
200 magsasaka ang nagrali sa 
harapan ng Department of Agra- 
rian Reform-Eastern Visayas 
(DAR-8) at naglunsad ng noise 
barrage sa Old Bus Terminal bi- 
lang protesta sa nagpapatuloy 
na kawalan ng lupa ng mga 
magsasaka, pangangamkam ng 
lupa at militarisasyon. AB 

Pangangamkam ng lupang 
agrikultural sa Cagayan 
Valley, tumitindi 


pang agrikultural sa rehiyon para sa multinasyunal na agribis- 


Jasa ng gubyerno ang 457,000 ektarya ng matatabang lu- 


nes na korporasyon gaya ng bio-ethanol. Sasakupin nito ang 
mahigit 75% lupaing agrikultural, bukod pa sa mga lupaing klasi- 
pikado pa rin bilang “kagubatan” o “kabundukan” kahit matagal 
nang tinatrabaho ng mga magsasaka. 


Sa kabuuan, mahigit 80,000 
ektarya ang gagawing planta- 
syon ng bio-ethanol. Mula sa ka- 
buuang target na 11,000 ektar- 
ya sa walong bayan ng Isabela, 
3,000 ektarya na sa apat na ba- 
yan ang naipasok sa mapandam- 
bong na kontrata. Sa Cagayan 
naman, 20,000 ektarya ang pla- 
nong plantasyon at planta sa 
Lallo. 

Nagpapatuloy ang panga- 
ngamkam ng gubyerno ng lupa 
sa pamamagitan ng huwad na 
programa ng reporestasyon gaya 
ng Community-Based Forest Ma- 
nagement (CBFM), Socialized 
Industrial Forest Management 
Agreement (SIFMA) at Certifica- 
tes of Ancestral Domain Claims 
(CADC). Sa ilalim nito, hindi 
magmamay-ari ng lupa ang mga 
magsasaka kundi magiging ste- 
ward o tagapag-alaga diumano 
ng kagubatan. Maaari silang pa- 
talsikin ng kumpanyang nagne- 
negosyo roon o ng mismong 
gubyerno kailanman nila naisin. 
Paraan ito upang makalusot sa 
pamamahagi ng lupa. Sa halip 
na ipamahagi, 

magpapatanim na lamang ang 
gubyerno ng punong kahoy gaya 
ng ipinipilit sa 15,303-ektar- 
yang lupa sa Sandoval Estate at 
943 ektarya sa Sindon, Ilagan, 
Isabela. 

Ganito rin ang kaso sa 600- 
ektaryang saklaw ng CBFM sa 
Baggao-Gattaran na hanggang 
ngayo'y klasipikado pa rin bi- 
lang “kagubatan” kahit deka-de- 
kada nang napaunlad ng mga 
magsasaka at karamiha'y tinitir- 
han ng mga masang Agay. Gina- 
gamit din ang “reporestasyon” 
upang makamkam ng mga kor- 
porasyong agribisnes ang mala- 
wak na lupa. Sa San Mariano, 
Isabela, 50% ng SIFMA erya ay 
pinatatamnan ng tubo. Sa kara- 
nasan, bukod sa walang katiya- 
kan ang masa sa lupa ay hindi 
rin sila ligtas sa pandarahas ng 
mga mangangamkam, gaya ng 
nangyari sa 500-ektaryang CBFM 
sa Bangag, Lallo, Cagayan. 

Kasabay ng pekeng “repores- 
tasyon” ang largadong pagto- 
troso ng limang higanteng kum- 
panya ng pagtotroso sa 184,316 
ektaryang natitirang kagubatan 
sa rehiyon, na nagdudulot ng 
kapinsalaan sa buhay at ka- 

buhayan ng mama- 
mayan. 

Wala pa ring 

kahit isang 

ù nabigyan ng 

lupa ang 

Comprehensive 

Agrarian Reform 

(CARP) kahit pa ipinag- 

mamalaki ng Department of 

Agrarian Reform (DAR) na naka- 


pamahagi ito ng 341,793 ektar- 
ya noong 2010. Sa katunayan, 
lumawak ang pang-aagaw ng lu- 
pa ng DAR gamit ang Compre- 
hensive Agrarian Reform Pro- 
gram Extension with Reforms 
(CARPER) na ang pangunahing 
target ay ang mga problemati- 
kong kaso ng “repormang agrar- 
yo.” Ang mga lupang matagal 
nang napailalim sa Presidential 
Decree 27 ay hindi ipasasaka- 
may sa mga magsasaka, kundi 
pinababayarang muli at naibibi- 
gay sa iba sa pamamagitan ng 
Voluntary Offer to Sell o ng DAR. 
Nakakanselahan ito ng Certifi- 
cate of Land Transfer (CLT)- 
Emancipation Patent (EP)-Cer- 
tificate of Landownership Award 
(CLOA), o nagkakaroon ng hu- 
wad na mga papeles pabor sa 
mayayaman, makapangyarihan 
at mga usurero. 

Dumarami ang mga magsasa- 
kang sinasampahan ng mga ka- 
song kriminal sa Department of 
Agrarian Reform Adjudication 
Board (DARAB) para maijpilit 
ang pagpapaalis mula sa kani- 
lang lupa at tirahan. Pinakama- 
laking kaso ang 7,000 ektaryang 
lupa sa Borja Estate sa Amu- 
lung, Cagayan. Doon, naigapang 
ng karamihan sa mga magsasaka 
ang mahal na amortisasyon 
ayon sa inutil na PD 27, pero 
ngayo'y muling pinababayaran 
ng DAR ang lupa ng P100,000 
kada ektarya. At sa Del Pilar, 
San Mariano, taun-taong pinag- 
babayad ang mga magsasaka 
para sa irigasyon ng World Bank 
na itatayo sa ilalim ng diuma- 
no'y reporma sa lupa--sa loob 
ng 381 taon! 

Kasabay nito ang patuloy na 
panlilinlang, panghuhuthot at 
pang-aagaw ng lupa ng mga sin- 
dikato sa lupa ng mga peke at 
tunay na mga abugado, surbeyor 
at inhinyero na kakutsaba ng 
DAR, Department of Environ- 
ment and Natural Resources 
(DENR), Land Bank, Register of 
Deeds, Bureau of Internal Reve- 
nue (BIR), mga kumpanya sa 
agribisnes at mga lokal na gub- 

yerno. Sa Cagayan, pinakamalaking sindikato ang 
grupo ni Engr. Ruben Ulita at sa Isabela, pinaka- 
matindi ang panggagantso ng grupo ng pekeng 
abugado na si Nenita Balmaceda-Perez. 
Anti-mamamayang proyekto. Bago ang elek- 
syon at pagkatapos maluklok ang rehimeng Aqui- 
no ay pinatindi ang propaganda at pakitang-gin- 
hawa sa pamamagitan ng mga proyektong “pang- 
kaunlaran” na sa katunaya'y anti-mamamayan. Sa 
Cagayan, ang Cagayan Economic Zone Authority 
(CEZA) ng mga Enrile ay nagsisilbi pa ring pangu- 
nahing mangangamkam ng 54,000 ektaryang lupa 


mga casino at hotel, pinalayas ang 300 magsasa- 
ka mula sa Barangay Samoc-samoc, bayan ng Sta. 
Ana, Cagayan noong Enero. 

Tinuunan ng gubyerno ang pagsisimula ng iba 
pang mga proyekto na nagsisilbi sa imperyalis- 
tang interes. Halimbawa'y ang planong pagbubu- 
kas ng apat na hydro-electric na planta sa Isabe- 
la, at ang planong pagtatayo ng Ngarutngot Dam 
sa Cagayan at Ilaguen Dam sa Isabela, hydro-elec- 
tric dam sa San Agustin, Isabela na popondohan 
ng Japan, ang Lallo International Airport, kons- 
truksyon ng mga pamprubinsyang kalsada at iba 


sa prubinsya. 


Kapalit ng paggawa ng kalsada, pa. 


Dayuhang proyekto 
at pagmimina sa Panay, 


tinututulan 


yang Tumanduk at mga magsasaka sa mga 
lalawigan ng Capiz at Iloilo ang patuloy na j 
pangangamkam ng militar sa kanilang lupang (4 


[iers tumang tinututulan ng mga minor- l 


ninuno at ang nakaambang mga proyektong ma- A Ng 


kasisira sa kanilang kabuhayan at sa kalikasan. 


Maliban sa pangangamkam 
ng 3rd ID ng Philippine Army sa 
33,310-ektaryang lupaing ninu- 
no na ginagamit na Army Re- 
servation, kinakaharap ngayon 
ng mga Tumanduk ang P19.2 
bilyong proyektong Jalaur River 
Multipurpose Project Phase II. 
Magsisimula ang proyektong ito 
sa 2012 at popondohan ng gub- 
yernong China at South Korea. 
Galing din sa dalawang bansang 
ito ang mga kontratista ng pro- 
yekto. 

Ang dam ng Jalaur River 
Multipurpose Project Phase II ay 
makapagbibigay ng 11 mega- 
watts na elektrisidad para sa 
Iloilo City, inuming tubig, at iri- 
gasyon para sa 22,000-ektar- 
yang lupang agrikultural sa lala- 
wigan ng Iloilo. 

Sa kabilang banda, kapag 
lubusang lumarga ang proyek- 
tong ito, magkakaroon ng dislo- 
kasyon sa mga barangay ng Ag- 
lunok, Hilwan, Marandig, Su- 
panga, Caratagan, Guinbunyu- 
gan, Binolusan Pequeño, Cahi- 

gon, Masaroy, Gara- 
ngan at Agcalaga, FE 
lahat sa bayan ng 
Calinog, Iloilo. 

May taas na di bababa sa 
120 metro ang gagawing dam 
ng Jalaur River. Mga 12 kilome- 
tro ang dadaanan ng tubig pa- 
akyat mula sa Alibunan River 
patungo sa dam. Gagawing wat- 
ershed area ang gilid at paak- 
yat na bahagi ng nasabing ilog. 
Mahigpit na ipagbabawal ang 
pagsasaka sa eryang ito. Tuwing 
tag-ulan, malalagay sa matin- 
ding panganib ang mga mama- 
mayan sa ibabang bahagi kapag 
nagkaroon ng biglaang pagbaha 
dahil sa pagbukas ng mga gate 
ng dam para pakawalan ang 
sobrang tubig. 

Nakaamba rin ang pagpasok 
ng malakihang pagmimina. Ilan 
sa mga kumpanyang mag-oope- 
reyt ang TMC International Cor- 
poration (TMCIC) at Quarry Ven- 
tures Philippines Inc. sa limang 
bayan ng Capiz. Sasaklawin ng 
TMCIC ang 10,344 ektaryang lu- 


AB 


pain sa mga barangay ng Aba- 
ngay, Aglinab, Apero, Artuz, Ge- 
bioan, Katipunan, Roosevelt, 
San Miguel Ilawod at Wright sa 
bayan ng Tapaz. Ang Quarry 
Ventures Philippines naman ay 
magmimina sa 8,524 
JEDA ektarya ng lupain sa 
apat na barangay 
ng Jamindan. 

Nagpapatu- 
loy din ang 
pakikibaka 
kontramina sa 
NI Maayon, Cuarte- 
N ro at Dumarao, 
lahat sa Capiz. 
Noong Enero ay 
may bagong 
aprubadong 
kontrata sa 
pagmimina ng ginto ang tatlong 
kumpanya--Teresa Marble Cor- 
poration, Quarry Ventures Phil- 
ippines Inc. at Walter Mining 
and Industrial Development Cor- 
poration. 

Samantala, daan-daang ma- 
mamayan sa bayan ng Igbaras, 
Iloilo ang pumirma laban sa ap- 
likasyon sa eksplorasyon ng mi- 
neral ng Emerald Mineral Re- 
sources Company sa mahigit 
2,360 ektaryang lupain. Isinu- 
mite nila ang petisyong ito sa 
upisina ng Department of Envi- 
ronment and Natural Resources 
at Mines and Geosciences Bu- 
reau (DENR-MGB) noong Hunyo. 
Ang mga lumagda sa petisyon 
ay mga residente ng mga apek- 
tado sa 12 barangay at pobla- 
syon ng Igbaras. AB 

P31 milyong pondo para sa 
mga bandido, binatikos 


Philippines (NDFP) ang ibinigay ng gubyerno 

na P31 milyon sa bandidong Rebolusyonaryong 
Partido ng Manggagawa-Pilipinas (RPMP), Revolu- 
tionary Proletarian Army (RPA) at Alex Boncayao 
Brigade (ABB). 

Ani Prof. Jose Ma. Sison, pu- GPH tulad ng 
nong konsultant pampulitika ng RPA-ABB at CPLA. 
NDFP, dapat tuligsain si Teresita Dapat daw panagu- 
Quintos-Deles, pinuno ng Office tin si Deles sa kan- 
of the Presidential Adviser on yang panlilinlang at 
the Peace Process (OPAPP) dahil pagnanakaw ng 
sa panloloko niya at pangungu- pampublikong 
rakot sa pondo ng GPH. Aniya, pondo kakutsaba 
muling binubuhay at pinag- ang mga gru- 
babagong-bihis lamang ni Deles pong paramilitar 
ang mga grupong paramilitar ng ng GPH. 


B ini ng National Democratic Front of the 


Kampanya laban sa Oplan Bayanihan, 
inilunsad sa Bicol 


UMABOT sa 12,000 Bikolano ang naglunsad ng caravan, rali at 
kampo-protesta laban sa Oplan Bayanihan (OPB), ang progra- 
mang kontra-rebolusyonaryo ng rehimeng US-Aquino. 

Umikot noong Oktubre 17-18 sa iba't ibang syudad sa re- 
hiyon ang Alyansa na Kilusan laban sa Militarisasyon sa Kabi- 
kolan. Panawagan nila ang paglaban sa OPB at hustisya para 
sa mga biktima ng paglabag sa karapatang-tao sa ilalim ng re- 
himeng Aquino. Ayon kay Vince Casilihan ng Karapatan-Bicol, 
naitala sa rehiyon ang 24 na kaso ng ekstrahudisyal na pama- 
maslang, 18 iligal na pang-aaresto, 20 kaso ng pagdukot at 39 
kaso ng pananakot at intimidasyon mula nang ipatupad ang 
OPB. Inihalimbawa ni Casilihan ang ginawa noong Hulyo ng 
Community Peace and Development Team na nagbahay-bahay 
sa 11 barangay sa Guinobatan, Albay at namwersa sa mga re- 
sidente na sumapi sa Barangay Defense System. Isang residen- 
te naman ng Pio Duran, Albay ang sinaktan ng mga militar na 
nagdulot ng pagdurugo at pananakit sa kanyang katawan. 

Samantala, sinabi ng Kilusang Mayo Uno-Bicol na pangu- 
nahing apektado ng OPB ang mga magsasaka. Bukod sa ina- 
akusahan silang mga rebelde ay target din ng mga operasyon 
ng AFP ang mga nakikibakang magsasaka sa malalaking asyen- 
da, mga minahan at mga lugar kung saan laganap ang pagpa- 
palit-gamit ng lupa. 

Sinabi naman ng Bagong Alyansang Makabayan-Bicol (BA- 
YAN-Bicol) na ang OPB ng rehimen ay pagpapanggap at pan- 
lilinlang sa ngalan ng kapayapaan. Patuloy pa rin ang milita- 
risasyon kasabay ng pagsasagawa ng mga bogus na programa 
para umano sa mahihirap na mamamayan. Gayunman, maga- 
gapi rin ang OPB katulad ng pagkagapi ng Oplan Bantay Laya 
ng dating rehimeng Arroyo, anang BAYAN-Bicol. AB 

ND 


Ayon naman kay Luis Jalan- 
doni, tagapangulo ng NDFP Ne- 
gotiating Panel, pan- 


lilinlang 

n ang pa- 
OPAPP mimigay 
ng pondo 

ng gubyerno 

sa RPMP-RPA- 


ABB dahil gi- 
nawa lamang ito 
para masabing sumu- 
sulong ang prosesong 
pangkapayapaan. Dag- 
dag pa ni Jalandoni, 
matagal nang tumi- 
gil sa pakikipagla- 
ban ang mga ban- 
dido ng RPMP- 
RPA-ABB at gina- 
gawang kasangkapan na 
lamang sila ng estado laban sa 
mamamayan. Ginagamit din si- 
lang bayarang goons ng mga pu- 
litiko at panginoong maylupa. 
Ang P31 milyong pondo ay 
nasa ilalim ng Payapa at Masa- 
ganang Pamayanan Program 
(PAMANA) ng OPAPP at pinanga- 
ngasiwaan ni Deles. Bahagi ito 
ng kasunduan sa pagitan ng 
bandidong grupo sa rehimeng 
Estrada noong Disyembre 6, 
2000 kung saan tuluyan na si- 
lang sumuko at nakipagtulu- 
ngan na lamang sa gubyerno. 
Nauna nang nakatanggap ng 
P500 milyon noong taon ding 
iyon ang RPMP-RPA-ABB na hu- 
mantong sa alitan at pagkabiyak 
ng kanilang grupo. Nakakuha rin 
ng P10 milyon ang grupo para sa 
mga kasamahan nilang gustong 
sumuko at pumaloob sa militar. 
Matatandaang noong pana- 
hon ng dating kalihim ng OPAPP 
na si Gen. Hermogenes Esperon 
ay mayroong P170 milyong pon- 
do para sa Social Integration 
Program (SIP) na hindi naipa- 
liwanag ang pinagkagastusan. 
Si Deles naman ay inaakusahang 
gumamit ng pondo ng ahensya 
para mangampanya para kay 
Gloria Arroyo noong eleksyong 
2004. Dahil dito ay iginiit ng 
progresibong mambabatas na 
buwagin na ang OPAPP. AB 


Pulang parangal kay Ka Roger 
sa pusod ng Kamaynilaan 


versity of the Philippines (UP) Theater sa Diliman, Quezon City 


Tes malaking pagtitipon ang idinaos noong Oktubre 21 sa Uni- 


upang magbigay ng parangal kay Gregorio "Ka Roger" Rosal, yu- 
maong tagapagsalita ng Partido Komunista ng Pilipinas. Mahigit 
2,500 katao mula sa iba't ibang prubinsya at organisasyon ang nag- 
pugay kay Ka Roger--salamin ng paghanga ng marami at pagmama- 
hal sa kanya ng mga rebolusyonaryo at mamamayang Pilipino. 


Marami sa mga dumalo ay 
mula sa uring manggagawa at 
magsasaka--mga uring pangu- 
nahing ipinaglaban ni Ka Roger 
sa halos apat na dekada niyang 
pakikibaka. Marami rin ang du- 
malong mangingisda, estudyan- 
te, propesyunal, taong simba- 
han, maralitang lunsod at iba 
pang sektor. Dumalo ang mga 
kanyang mga kamag-anak at ka- 
ibigan. May dumalo ring mama- 
mahayag at dating kinatawan 
ng gubyerno. 

Okupado hindi lamang ang 
lahat ng upuan sa UP Theater 
kundi pati mga pasilyo. Marami 
sa mga dumalo ang nakasuot ng 
mga T-shirt na may larawan ni 
Ka Roger at mga Mao cap na pa- 
boritong isuot at tatak ng yu- 
maong tagapagsalita. Nakasabit 
naman sa loob ng UP Theater 
ang mga bandila ng PKP, Ba- 
gong Hukbong Bayan, National 
Democratic Front of the Philip- 
pines (NDFP) at mga alya- 
dong organisasyon nito. 

Masigabong palakpakan 
ang agad na salubong ng 
mga dumalo sa pinakau- 
nang pagpapakita pa la- 
mang sa larawan ni Ka Ro- 
ger sa entablado. Katabi ng 
malaking larawan niya ang 
mga katagang “Ka Roger-- 
ang walang kamatayang 
tinig ng sambayanan.” 

Pinakatampok sa 
parangal ang pagpa- 
palabas sa bidyo ng 
mga pakikipanayam 
kay Ka Roger, sa kan- 
yang pamilya, mga 
kaibigan, nakasama 
sa pakikibaka at sa 

mga lider ng rebolusyonaryong 
kilusan. Binaybay sa bidyo ang 
kanyang buhay mula sa pagka- 
bata, pag-aaral, pagkamulat, 
pagkahuli at pagtakas, pagsapi 
sa Bagong Hukbong Bayan, pa- 
giging lider, pagiging epektibo 
at hinahangaang tagapagsalita 
ng PKP at pagiging huwarang 
rebolusyonaryo at komunista. 
Makailang ulit na pinalakpakan 
ang mga tinuran niya sa mga 
bidyo, patunay na hanggang sa 
kamatayan ay mabisa pa rin ang 
kanyang mga pahayag. 

Laman ng mga talumpati ang 
pinakamataas na pagpupugay sa 
yumaong tagapagsalita. Sa por- 
mang bidyo, nagparangal ang 
NDFP sa pamamagitan ng talum- 
pating binasa ni Ka Luis Jalan- 
doni. Nagpadala rin ng talumpa- 
ting nakabidyo si Ka Jose Maria 
Sison, Chief Political Consultant 


ng NDFP. Sa entablado, nagpu- 
gay naman ang iba't ibang indi- 
bidwal na nakasama, nakilala o 
humahanga kay Ka Roger. Kabi- 
lang dito sina Vicente Ladlad, 
isa sa mga konsultant ng NDFP 
sa usapang pangkapayapaan, 
Rey Casambre, Executive Di- 
rector ng Philippine Peace Cen- 
ter: Dr. Carol Araullo, tagapa- 
ngulo ng BAYAN; Lana Linaban, 
pangkalahatang kalihim ng 
GABRIELA, Tata Pido ng Pamala- 
kaya: Satur Ocampo, dating ki- 
natawan ng Bayan Muna at pre- 
sidente ng alyansang Makaba- 
yan, at Fely Indanan, nakababa- 
tang kapatid ni Ka Roger. Nag- 
pugay si Deo Macalma ng dzRH 
na matagal na nakaulayaw ni Ka 
Roger sa himpapawid. Nagbi- 
gay-respeto rin sa kanya si Atty. 
Silvestre Bello III, dating taga- 
pangulo ng negotiating panel ng 
Gubyerno ng Pilipinas. 
Matingkad sa mga talumpati 
ang mga kwento ng kahusayan 
niya sa gawain laluna sa kan- 
yang tungkulin bilang tagapag- 
salita ng PKP. Sa mga tinuran, di 
mapasusubalian ang mahusay na 
rebolusyonaryong aktitud ni Ka 
Roger--pakikitungo sa mga ka- 
sama, masa, taong-midya, at 
maging sa mga kinatawan ng 
GPH, at higit sa lahat, sa tatag 
ng kanyang paninindigan 
at pagkilos sa rebolu- 
syon. l 
Maaalab ang mga 

pangkulturang pagtatanghal sa espesyal na prog- 
rama. Lalong pinasigla ng mga awit at sayaw ng 
iba't ibang grupo at indibidwal ang parangal. Ina- 
wit at tinugtog ni Jess Santiago sa gitara ang 
“Awit ng Kainginero,” isang orihinal na komposi- 
syon ni Ka Roger. Sinabayan ito ng sayaw ng gru- 
pong pangkulturang Sinagbayan. Inawit naman 
ng Kumasa, isang grupong pangkultura ng mga 
manggagawa sa Southern Tagalog ang ilang rebo- 
lusyonaryong awitin, kabilang ang bersyong awit 
ng tulang Baseng Bukid ni Ka Roger. Kumanta at 
tumugtog din ang First Quarter Storm Movement, 
ang People's Chorale, gayundin si Chikoy Pura ng 
grupong The Jerks. 

Binasa naman sa programa ang mensahe ng 


pagpupugay ng mga bilanggong pulitikal na sina 
Ka Alan Jazmines, Eduardo Serrano, Eduardo Sar- 
miento at Prospero Agudo mula sa Camp Crame: at 
Ka Bart Alcantara mula sa Fort Bonifacio. 

Sa pagtatapos ng parangal, taas-kamao at 
maalab na inawit ng mga dumalo ang Internatio- 
nale sa pangunguna ng People's Chorale at mga 
lider ng iba't ibang ligal na organisasyon at mga 
personahe. Kasabay nito, pinalabas ang bidyo ng 
isa sa mga gun salute kay Ka Roger sa isang la- 
rangang gerilya ng BHB at ng raling iglap ng 
RCTU-NDF sa Southern Tagalog. Dumagundong 
sa UP Theater ang mga sigaw ng "Mabuhay si Ka 
Roger!" at "Mabuhay ang Partido Komunista ng 
Pilipinas!" AB 


Fr. Fausto Tentorio 


Niyakap niya ang adhikain 
ng mamamayang Pilipino 


noong Oktubre 25 para ihatid sa kanyang huling hantungan 


M noon 15,000 katao ang sumama sa caravan at nakimartsa 


si Fr. Fausto Tentorio, ang Italyanong pari na walang awang 
pinagbabaril ng mga galamay ng 6th Infantry Division sa harap ng 
kanyang parokya sa Arakan, North Cotabato noong Oktubre 17. Bu- 
kod sa mga kamag-anak at kaibigan ni Fr. Tentorio, kabilang sa mga 
nakilibing ang iba't ibang grupong Lumad, mga magsasaka, taong 
simbahan, tagapagtaguyod ng karapatang-tao, tagapagtanggol ng 
kalikasan at mga progresibong lider. 


Sa kalagitnaan ng paglalak- 
bay nito mula Davao City hang- 
gang Kidapawan (City, tumigil 
ang caravan sa harap ng hed- 
kwarters ng 57th IB sa Makilala, 
Cotabato. Nagbabaan sa kani- 
lang mga sasakyan ang mga du- 
malo para kundenahin ang pag- 
paslang sa Italyanong pari at 
kay Ramon Batoy, isang lider 
magsasaka at kapanalig ni Fr. 
Tentorio (tingnan ang kaugnay 
na artikulo). Sa tindi ng kani- 
lang galit, sinira ng mga Lumad 
at magsasakang sumama sa pro- 
testa ang isang billboard hinggil 
sa Oplan Bayanihan na nasa ta- 
pat ng himpilan. Gamit ang pu- 
lang pintura, isinulat din nila 
ang salitang “berdugo” sa kara- 
tula ng kampo. 

Tatlong beses na tinangkang 
pigilin ng mga militar at pulis 
ang caravan. Hinaras at nilitra- 
tuhan ng mga ahenteng militar 

ang mga nagpoprotesta. Subalit 
hindi natinag ang mga ito. Iisa 
lamang ang naging sigaw ng 
mga nakilibing: Katarungan pa- 
ra kay Fr. Tentorio! 

Ang Italyanong pari ang ika- 
54 na biktima ng ekstrahudisyal 
na pamamaslang sa ilalim ng re- 
himeng Aquino. 

Sa loob ng mahigit tatlong 
dekada, naglingkod si Fr. Tento- 
rio bilang misyonero ng Pon- 
tifical Institute for Foreign Mis- 
sions (PIME) sa Pilipinas. Naki- 
lala siya sa kanyang walang sa- 
wang pagtulong sa mga Lumad 
at iba pang maralita sa malawak 
na kanayunan ng Mindanao. Iti- 
naguyod niya ang samutsaring 
mga programa sa edukasyon, ka- 
lusugan at iba pang serbisyong 
panlipunan para sa mga Lumad 
at iba pang naghihikahos. Sa 
North Cotabato pa lamang ay 
umabot sa 80 daycare center ang 


ipinatayo niya, na pangunahing 
sumeserbisyo sa mga batang Lu- 
mad at magsasaka. 

Subalit hindi lamang tulong 
materyal ang ibinigay niya, kun- 
di suportang moral sa kanilang 
pakikibaka para igiit ang kani- 
lang mga karapatan. Sa proseso 
ay nakabangga ni Fr. Tentorio 
ang mga pwersang nagsasaman- 
tala at umaapi sa mga Lumad at 
magsasaka. 

Pangunahin dito ang malala- 
king kumpanya sa pagmimina at 
ang mga protektor nila sa reak- 
syunaryong militar at iba pang 
armadong pwersa ng estado. Iti- 
nuring nila siyang banta at ka- 
away dahil sa kanyang pagtutol 
sa mga anti-mamamayang pro- 
yekto at patakaran. 

Nang iutos ni Benigno Aqui- 
no III ang pagpapalakas ng se- 
guridad para sa mga opera- 
syong pagmimina nitong Oktu- 
bre, binasbasan na rin niya ang 
pag-iibayo ng mararahas na 
hakbangin laban sa mga akti- 
bistang antimina. Si Fr. Tento- 
rio ang unang haligi ng progre- 
sibong kilusang antimina sa 
Mindanao na itinumba ng mga 
berdugo matapos ang utos ni 
Aquino. Sa pagkitil ng kanyang 
buhay, inakala ng rehimeng 
Aquino, ng AFP at ng pinopro- 
tektahan nilang malalaking da- 
yuhang minahan na aatras na 
sa takot ang mga Lumad at 
magsasakang inaagawan nila 


ng lupa at rekurso. Lalo lamang 
silang pinatapang at ginalit ng 
pagpaslang kay Fr. Tentorio. 

Kinilala at itinanghal ng mga 
rebolusyonaryong pwersa sa 
Mindanao ang taos-pusong ser- 
bisyo ni Fr. Tentorio sa marali- 
tang mamamayan, laluna sa mga 
Lumad na pumapasan ng susun- 
susong pang-aapi. Bumuhos ang 
mga papuri sa kanya mula sa 
NDF-Mindanao, NDF-Far South 
Mindanao, Kabataang Makaba- 
yan-Southern Mindanao at Ko- 
miteng Rehiyon ng Partido sa 
Southern Mindanao. 

Anang NDF-Mindanao, na- 
ngahas si Fr. Tentorio na manin- 
digan laban sa mga interes ng 
malalaking minahan, ng patuloy 
na pagmilitarisa ng AFP sa Ara- 
kan Valley Complex at ng mga 
yumuyurak sa karapatan ng mga 
magsasaka at Lumad. Isa siyang 
tunay na kaibigan ng mamama- 
yang Pilipino. 

Itinanghal naman ng NDF- 
Far South Mindanao si Fr. Ten- 
torio bilang martir ng bayan. 
Pinarangalan siya sa kanyang 
buong puso at walang pag-iim- 
bot na paglilingkod sa mama- 
mayan ng maraming liblib na 
lugar sa Mindanao. Anito, pina- 
lalakas pa ng kanyang kamata- 
yan ang kapasyahan ng rebolu- 
syonaryong kilusan na ipagla- 
ban ang dakilang adhikain ng 
kapayapaan, katarungan at ka- 
layaan. 

Ihinalintulad ng KM-SMR si 
Fr. Tentorio kay Norman Be- 
thune dahil isa siyang Italya- 
nong misyonerong hindi nag- 
dalawang-isip na paglingkuran 
ang masang Pilipino. Si Be- 
thune, isang mamamayan ng 
Canada at myembro ng Partido 
Komunista ng US na lumahok 
sa rebolusyong Tsino ang iti- 
natanghal na halimbawa ng 
komunistang diwa ng interna- 
syunalismo. 

Pinakamataas na papuri at 
parangal ang iginawad ng KR- 
SMR. Sinumada ng komiteng re- 
hiyon kung papaano nahubog 
ang buhay at katauhan ni Fr. 

Lider-magsasaka 


sa Arakan Valley, pinaslang 


atlong araw matapos paslangin ng berdugong militar si Fr. 

Fausto Tentorio, isang lider-magsasakang mahigpit niyang ka- 
panalig ang walang awa ring pinatay ng mga elemento ng 5th 
Special Forces. Ang naturang yunit-militar ay nasa sa ilalim ng 
6th ID na siyang responsable sa pagpatay kay Fr. Tentorio. 


Si Ramon Batoy, 35 anyos 
at lider ng Arakan Progressive 
People's Organization (APPO), 
ay pinagbabaril ng mga sunda- 
lo sa Sityo Upper Lumbo, Ba- 
rangay Kabalantian, Arakan, 
North Cotabato. 

Ayon sa salaysay ng kan- 
yang asawang si Gina, nagha- 
handa noon si Batoy na mag- 
punta sa kanilang sakahan 
nang biglang dumating ang 
mga sundalo ng 5th Special 
Forces para halughugin ang 
kanyang bahay. Tumanggi si 
Batoy na patuluyin sila dahil 
wala silang mandamyento. 
Nang kulatahin siya ng ti- 
nyenteng namuno sa reyd, 
nagtanggol siya sa sarili at 
tinaga niya ang upisyal sa le- 
eg. Nasugatan din niya ang 
isa pang sundalo. 

Tinadtad siya ng bala ng 
tatlong sundalo sa harap ng 
asawa niyang anim na buwang 
buntis at dalawa niyang anak 
sa kabila ng kanilang pagma- 
makaawa. Sinabitan ng M14 
ang bangkay ni Batoy at kinu- 
nan ito ng litrato. 

Di pa nagkasya, inistraping 


ng mga sundalo ang mga bahay 
ng mga sibilyan. Inaresto, idi- 
netine at tinortyur nila ang da- 
lawang sibilyan--sina Noli Ba- 
dol at Celso Batoy--at pinara- 
tangang mga mandirigma ng 
Bagong Hukbong Bayan (BHB). 
Dahil sa takot ay nagbakwit 
ang mga residente ng Upper 
Lumbo. 

Naglubid ng kasinungali- 
ngan ang militar para pagtak- 
pan ang kanilang karumal-du- 
mal na krimen. Nagpunta raw 
doon ang Special Forces dahil 
pinaplano raw ng BHB na mag- 
lunsad ng atake. Pinalabas ng 
mga upisyal at tagapagsalita 
ng 57th IB at 602nd Brigade na 
tuwirang nangangasiwa sa 5th 
Special Forces na napatay si 
Ramon Batoy matapos ang 30- 
minutong engkwentro sa pagi- 
tan ng mga sundalo at BHB. 
Mahigpit itong pinabulaanan 
ng mga myembro ng APPO. 

Sabay na pinaglamayan ang 
mga bangkay nina Batoy at Fr. 
Tentorio. Sabay ding ipinagla- 
laban ang katarungan para sa 
kanilang brutal na pagkakapas- 
lang. AB 


Tentorio sa matagal na pana- 
hong pakikisalamuha at pagli- 
lingkod sa masa, pag-aaral sa 
kanilang kalagayan at pakiki- 
sangkot sa kanilang mga paki- 
kibaka. Anang KR-SMR, si Fr. 
Tentorio ay Italyanong naging 
dakilang Pilipino—isang komu- 
nista at internasyunalistang 
nag-alay ng buong buhay up- 
ang paglingkuran ang interes 
ng maralitang masang Pilipino 
at yumakap nang mahigpit sa 
adhikain ng mamamayang Pili- 


pino. 

Tiniyak ng komiteng rehiyon 
ng SMR na ipaglalaban nito ang 
hustisya para kay Fr. Tentorio. 
Anito, handa ang hukbong ba- 
yan na harapin at singilin ang 
kaaway na pumaslang sa kanya. 
Sa gitna ng kanilang pagdada- 
lamhati, inihayag nila ang kani- 
lang determinasyong makibaka 
upang ibagsak ang kaaway na 
pumatay sa kanya at kamtin ang 
lipunang malaya sa pagsasa- 
mantala at pang-aapi. AB 

PANANALANTA NG PASISTANG ESTADO 


Katarungan para sa Tineg 8 


IB ang mga pandaigdigang alituntunin sa digma at ang 
Comprehensive Agreement on Respect for Human Rights and 
International Humanitarian Law (CARHRIHL) nang paslangin nila 
ang walong Pulang mandirigma na kabilang sa isang yunit ng Agus- 
tin Begnalen Command (Bagong Hukbong Bayan-Abra) na nakub- 
kob noong umaga ng Oktubre 10 sa Barangay Caganayan, Tineg, 


ME an nilabag ng mga elemento ng 503rd Brigade at 41st 


Abra. 


Ayon sa salaysay ng mga na- 
kaligtas na gerilya, sugatan ang 
walong Pulang mandirigma at 
mga hors de combat o wala na sa 
katayuang lumaban. Sa kabila 
nito ay tinuluyan pa rin sila ng 
mga sundalo. Di pa nakuntento, 
nilapastangan ng militar ang 
mga labi ng pito sa walong na- 
paslang na gerilya. Ang mga la- 
bi ng pitong biktima ay pawang 
may mga bakas ng tortyur at iba 
pang uri ng pambababoy. 

Taliwas sa mga lu- 
mabas na ulat sa 
midya, hindi dinala 
ng militar sa Ban- 
gued, kabisera ng 
Abra, ang mga 
bangkay ng mga ka- 
sama kundi iniwan 
lamang sa mga lo- 
kal na residente na 
walang paraan para 
mailuwas ang mga la- 
bi. Hindi rin basta- 
basta makalapit ang 
mga residente ng Ti- 
neg at katabing ba- 
yan ng Lacub para 
kunin ang mga 
bangkay dahil sa 
tuluy-tuloy na pam- 
bobomba at pag- 
mamasinggan ng 
militar sa erya. Sa- 
ka na lamang napi- 
litang gumawa ng 
hakbang si Gov. 
Eustaquio Bersa- 
min ng Abra para 
kunin ang mga na- 
aagnas nang 
bangkay matapos 

ang ilang araw na paggigiit ng 
mga residente at kinatawan ng 
mga grupong nagtataguyod sa 
karapatang-tao. 

Pinarangalan ng gubernador 
ng Abra si Lt. Jeson Capoquian, 
ang direktang namuno sa mga 
tropang sumalakay. Patunay ang 
sumusunod na talaan ng mga 
kahayupang ginawa ng mga tro- 
pang militar sa tinaguriang “Ti- 
neg 8” kung anong klaseng mga 
aksyon ang kapuri-puri para sa 
mga reaksyunaryo at pasista: 

m Binasag at binutas ang bu- 
ngo ni Edgardo “Ka Recti” Bal- 

bin. Buhay pa siya 

nang tadtarin ng 
bala. Ang iba ni- 
yang pinsala ay 
nagmula sa mala- 
lakas na hampas 
at hindi mula sa 
mga tama ng ba- 


m  Malapi- 
tang binaril sa 
may kaliwang 


tainga si Reynal- 
do “Ka Kris” Ma- 
sadao. Tulad ni 
Ka Recti ay bu- 
hay pa siya ba- 
gamat suga- 
tan. Durog ang 
kanyang buto sa 
kanang binti ka- 
ya halos humi- 
walay na ito. Pi- 
nagsisipa siya at 
pinagtataga ng 
mga sundalo. 
m Pinagba- 
baril ang iba- 


na 


baw na bahagi ng ulo ni Miguel 
“Ka Oxy” Anggaboy hanggang sa 
mabutasan ang kanyang bungo. 
Tinanggal ang kanyang utak. Si 
Ka Oxy ang lider ng tim ng mga 
gerilya. Nang makuha na ang 
kanyang bangkay ay naka-shorts 
na lang ito samantalang naka- 
pantalon siya nang magkalaba- 
nan. 

m Binaril nang malapitan si 
Reyna “Ka Ogie” Villacarlos sa 
may kanang tainga. Punit ang 
kanyang shorts at panty sa ba- 
hagi ng kanyang ari. Ayon sa 
mga residente ay una nilang na- 
tagpuan ang kanyang bangkay 
na hubo't hubad. 

m Pinagtataga ang kaliwang 
bahagi ng katawan at ang mga 
braso, hita at binti ni Rodel “Ka 
Bunso” Corpus. Tanggal ang iba- 
baw ng kanyang bungo dahil sa 
dalawang tama ng bala sa ulo. 

m Bakas sa bangkay ni “Ka 
Omeng” na gumamit ang militar 
ng lubid o tela para ibigti o sa- 
kalin siya. 

m Tanggal ang ilong ni “Ka 
Berlin.” 

Tanging ang bangkay ni Do- 
rothy “Ka Winnie” Ating ang 
walang bakas ng pang-aabuso. 

Sa isang pahayag, nanawa- 
gan ang Partido Komunista ng 
Pilipinas sa mga tagapagtagu- 
yod ng karapatang-tao, mga 
abugado, taong simbahan, pan- 
daigdigang ahensya sa karapa- 
tang-tao at sa Joint Monitoring 
Committee na sumusubaybay sa 
pagtalima ng GPH at NDFP sa 
CARHRIHL na magsagawa ng sa- 
rili nilang mga imbestigasyon 
tungkol sa Tineg 8. Hinikayat 
nito ang mga eksperto na suriin 
ang mga bangkay at isiwalat 
ang katotohanan. 

Anito, kitang-kita sa kaso ng 
Tineg 8 na walang anumang 
pagkakaiba ang Oplan Bayani- 
han ni Aquino sa Oplan Bantay 
Laya ng dating rehimeng Arroyo 
sa usapin ng kahayupan at kalu- 
pitan. ABI 

3 mandirigma sa Rizal, 


sa pamilya at abugado ang tatlong Pulang 

mandirigma ng Narciso Antazo Aramil Com- 
mand (Bagong Hukbong Bayan-Rizal). Ang tatlo, 
na mga dating estudyante ng Polytechnic Univer- 
sity of the Philippines (PUP) ay dinakip noong 
gabi ng Oktubre 26 sa Barangay Sta. Inez, Tanay, 
Rizal. Kinilala ang tatlong biktima na sina Maris- 
sa Espedido, 21 anyos: Hermogenes Reyes Jr., 22 
anyos; at Jared Valero Morales, 21 anyos. 

Inaresto sila ng mga elemento ng 16th IB, 
Rizal PNP at CAFGU. Ayon sa Narciso Antazo Ara- 
mil Command, ang tatlo ay nagsasagawa ng kon- 
sultasyon hinggil sa usapang pangkapayapaan 
nang sila ay arestuhin. 

Magdamag silang idinetine sa isang detats- 
ment ng 59th IB at isinailalim sa matinding inte- 
rogasyon at tortyur. Piniringan sila at ginapos at 
kinabukasan ay dinala sa hedkwarters ng 16th IB 
sa Pinugay, Baras, Rizal kung saan sila dumanas 


30,000 Moro, lumikas 


Tisa tinortyur at pinagbawalang umugnay 


lan ang lumikas sa kanilang mga tahanan mula noong huling 
linggo ng Oktubre bunsod ng walang humpay na pambobom- 
ba at pananalakay ng Armed Forces of the Philippines (AFP) sa ka- 


Ue: na sa 30,000 sibilyan sa Zamboanga Sibugay at Basi- 


nilang mga komunidad. 


tinortyur 


ng mas matindi pang interogasyon at tortyur. 

Pinagbawalan silang makita o makausap ang 
kanilang mga kamag-anak. Sinampahan sila ng 
mga kasong kriminal para patagalin ang pag- 
bibimbin sa kanila. Nakakulong sila ngayon sa 
Rizal Provincial Jail sa Taytay, Rizal. 

Iginiit ng Partido Komunista ng Pilipinas na 
ituring na mga bihag-sa-digma (prisoner of war o 
POW) ang tatlong detenido at igalang ang kani- 
lang mga karapatan. Anang PKP, ang malupit na 
pagtrato sa tatlo ay kabaligtaran ng makataong 
pagtrato ng BHB sa mga nabibihag nitong sunda- 
lo at pulis. 

Samantala, iginigiit ng mga obispo at progre- 
sibong organisasyon sa Davao City ang pagpa- 
palaya sa mandirigma ng BHB na sina Vanessa de- 
los Reyes, Ariel Haducana at Jason Casilum na 
pawang mga hors d'combat nang madakip ng AFP. 
Umapela si Bishop Delfin Callao na palayain ang 
tatlo sa batayang makatao. AB 


layon ng rehimeng Aquino na 
itodo ang armadong pagsupil sa 
pakikibaka ng Bangsamoro ha- 
bang patuloy ang pagtatangka 
nitong itulak sa patibong ng ka- 
pitulasyon ang MILF sa pama- 
magitan ng mapanlinlang na 
usapang pangkapayapaan. 
Anang Moro Resistance and 


Ang mga nagsibakwit ay 
nagmula sa mga bayan ng Ipil, 
Naga, Kabasalan, Alicia, Payao 
at Mabuhay sa Zamboanga 
Sibugay at limang barangay sa 
Al Barka, Basilan. 

Ang malawakang opensibang 
militar ng AFP ay ibinunsod uma- 
no ng pagkamatay ng 19 na sun- 
dalo sa Al Barka noong Oktubre 
18 matapos sila tambangan ng 
mga mandirigma ng Moro Islamic 
Liberation Front (MILF). Ang mga 
napatay na sundalo ay bahagi ng 
mahigit 40-kataong pwersa ng 
AFP na sumalakay sa pwesto ng 
MILF. Kinundena ng MILF ang 
pagsalakay bilang paglabag sa 
umiiral na tigil-putukan sa pagi- 
tan ng GPH at MILF. 

Kahit lumabas sa imbestiga- 
syon mismo ng AFP na ang mga 
sundalo ang nagkaroon ng pag- 

kakamali at kahinaan sa natu- 
rang insidente, mabilis na si- 
nunggaban ng mga propagandis- 
ta ng Malacañang ang ambus sa 
Al Barka para magamit itong 
sangkalan sa pagpapaigting ng 
opensibang militar laban sa 
MILF. 

Para pagtakpan ang kalupi- 
tan nito, laluna sa sibilyang po- 
pulasyon, binansagan ng Ma- 
lacahang ang kampanyang anti- 
MILF ng AFP bilang “all-out jus- 
tice” (todo hustisya) sa halip na 
“all-out war” (todo digma). Na- 
bisto ang pagiging gimik la- 
mang nito nang aminin ng Ma- 
lacañang na ang bumuo ng islo- 
gan ay ang sekretaryo sa turis- 
mo ng rehimeng Aquino, isang 
eksperto sa paggawa ng mga 
patalastas. Sa pamamagitan ng 
mapanlinlang na islogang ito, 


Liberation Organization, isang 
alyansang organisasyon ng Na- 
tional Democratic Front, sa halip 
na tugunan ng rehimeng Aquino 
ang mga lehitimong ipinaglala- 
ban ng MILF at ng mamamayang 
Moro, ay gera at panlilinlang 
ang pangunahin sa adyenda ng 
rehimen. Itinutulak ni Aquino 
mismo ang todo-digma laban sa 
Bangsamoro upang gapiin ang 
kanilang pakikibaka at gayo'y 
bigyang-daan ang pandaram- 
bong sa lupain ng Bangsamoro. 

Dahil dito, naniniwala ang 
MRLO na ang armadong pakiki- 
baka ng Bangsamoro sa balang- 
kas ng pambansa-demokrati- 
kong rebolusyon ang tanging 
solusyon upang wakasan ang 
pang-aapi sa Bangsamoro at 
makamit ang tunay na kapaya- 
paan at katarungan. [AB] 

SA IBAYONG DAGAT KD 
Libya pagkatapos ni Gaddafi 


Atlantic Treaty Organization (NATO) nang masukol at mapas- 


Nani ang imperyalistang US at mga alyado nito sa North 


lang ng kanilang mga putsistang alipures sa syudad ng Sirte 
noong Oktubre 20 ang lider ng Libya na si Moammar Gaddafi. 


Mistulang mga buwitre nga- 
yon ang US, France, Great Brita- 
in, Italy at iba pang imperyalis- 
tang bansa na umaaligid sa iba- 
baw ng nakatimbuwang na Li- 
bya. Pinagpipistahan nila ang 
makukuhang mga biyaya ng ge- 
ra matapos ang pitong buwang 
pananalakay dito. Nasa kanilang 
kontrol ang bilyun-bilyong dol- 
yar na kayamanan ng Libya na 
nakadeposito sa mga bangko sa 
Europe. (Sa katunayan, noong 
huling bahagi ng Agosto, nang 
ilang araw pa lamang naaagaw 
ang Tripoli, ang kabisera ng Li- 
bya, naningil na ang US sa Na- 
tional Transitional Council ng 
paunang bayad sa mga ginastos 
nito sa gera.) Hihigpitan din ng 
mga imperyalista ang kontrol ng 
malalawak na oil field at rekur- 
song ginto. Balak din nilang 
isapribado ang sistemang patu- 
big ng Libya at maghakot ng 
limpak-limpak na salapi sa mga 
kontrata para sa rekonstruksyon 
ng winasak nilang bansa. (Basa- 
hin ang isyung Setyembre 21 ng 
Ang Bayan para sa karagdagang 
detalye.) 

Habang nagpipista ang mga 
imperyalista. ay 
nagpapatuloy 
naman ang ma- 
tinding pagbaba- 
ngayan ng mga 
paksyon na noo'y 
pansamantalang 
nagsama-sama 
at nagkaisa sa 
ilalim ng bandi- 
lang monarki- 
ya at pagka- 
muhi sa rehimeng Gad- 
dafi. Ang mga armadong pak- 
syong ito ay may kani-kanyang 
mga interes, may mga espesyal 

na pwersa at espesyal na mga 
tagapayo. Sa gayong kalagayan 
ay madaling mailusot ang pag- 
tatayo ng base militar ng US 
African Command (AFRICOM) 
para pangasiwaan ang mga na- 
griribalang pwersa. 

Ihinanay ni Prof. Jose Ma. 
Sison, tagapangulo ng Interna- 
tional League of Peoples' Strug- 
gles (ILPS), ang mga nagbaba- 
ngayang pwersang ito: 

Una ang mga pangunahing 
lider ng National Transitional 
Council (NTC) bunsod ng pagpa- 
tay sa kumandante heneral nito 
na si Abdul Fatah Younis. Si 
Younis ay dating ministro ng de- 
pensa ng Libya na bumaligtad 
laban kay Gaddafi. Pinaslang si- 
ya ng kapwa niya lider ng NTC 
habang umaabante sila patu- 
ngong Tripoli. Nais ngayong 
maghiganti ang tribo niyang 
Obeidi dahil sa patraydor na 
pagpaslang sa kanilang pinuno. 
Ikalawa ang mga grupong Is- 
lamikong suportado ng Qatar 
kabilang ang mga beteranong 
pro-al Qaeda na Libyan Islamic 
Fighting Group at mga namumu- 
no ng mga hunta militar sa Tri- 
poli at Benghazi laban sa mga 
sekularistang suportado ng 
mga rebeldeng nakabase sa 
Mistrata at Zintan. Bukod 
sa mga ito ay may- 
roong iba 


jf mga arma- 

dong paksyon, 

"tribo at rehi- 
yon. 

Taliwas sa inaaasahan, wa- 

lang iiral na “demokrasya” sa Li- 


bya kahit pa may bagong pu- 
nong ministro na ito ngayon (si 
Abdel-Rahim al-Keeb) o magka- 
roon man ng mga eleksyon sa 
bansa. Ito ay dahil ang tenden- 
sya ng anumang armadong pak- 
syong maupo sa poder ay mag- 
hari sa pamamagitan ng kamay 
na bakal at maging korap bunga 
ng lubusang paghawak nito sa 
kapangyarihan, ani Sison. 

Sa kabilang banda, paborab- 
le ang mga kundisyon para sa 
pag-unlad ng isang pambansang 
kilusang mapagpalaya na ibu- 
bunsod ng bagong rehimeng pa- 
pet, marahas at korap. Nagpapa- 
tuloy ang matinding ribalan ng 
maraming armadong paksyon. 
Dagdag pa, may natitirang sig- 
nipikanteng tagasuporta pa rin 
si Gaddafi. Sa pag-iral ng ba- 
gong rehimen, tiyak na mawa- 
wala sa malawak na mamamayan 
ang mga biyayang tinatamasa 
nila noon sa rehimeng Gaddafi 
tulad ng libreng edukasyon, ser- 
bisyong pangkalusugan, paba- 
hay at elektrisidad, subsidyo sa 
pagbili ng sasakyan, gastos sa 
gasolina, alawans sa mga ba- 
gong kasal at mga buntis, sub- 
sidyo sa magsasaka at maraming 
iba pa. 

Sa kabila ng mga panlalait 
ng mga imperyalista at pagta- 
tangka nilang pagmukhaing de- 
monyo si Gaddafi, ang kanyang 
pagkamatay bilang martir at an- 
ti-imperyalistang mandirigma ay 
nagbibigay pa rin ng inspira- 
syon para makibaka para sa 
pambansang kalayaan ang mara- 
ming tribo at mga itim na Li- 
byan na bumubuo ng sangkatlo 
ng populasyon, sabi ni Sison. 

Tinatanaw ng ILPS na kasu- 
nod ng pag-usbong ng anti-im- 
peryalistang kilusan ay lilitaw 
ang mga pwersang patriyotiko 
at progresibo kabilang ang rebo- 
lusyonaryong partido ng uring 
manggagawa at ang kilusang 
unyonismo at mabubuo ang mga 
demokratikong organisasyong 
masa na sinupil noon. AB 


13 


KP SA IBAYONG DAGAT 
Walang katuturang pulong 


pitalista, muling nabigo ang mga lider imperyalista na magka- 


Phi. ng lalim ng krisis ng pandaigdigang sistemang ka- 


isa sa mga hakbangin para harapin ang bantang muling pag- 
sambulat ng krisis sa ekonomya. Nauwi sa wala ang nakaraang pu- 
long ng Group of 20 sa Cannes, France noong Nobyembre 3-4. Du- 
malo sa pulong ang mga pinuno ng 20 pinakamalalaking ekonom- 
ya sa mundo kasama ang kanilang mga ministro sa pinansya at mga 


kinatawan ng mga bangko sentral. 


Pakay umano nila na hana- 
pan ng solusyon ang pandaigdi- 
gang krisis. Subalit matapos ang 
dalawang araw na pagpupulong, 
at ng bilyun-bilyong dolyar na 
ibinuhos para rito, bigo ang 
mga imperyalistang lider na 
magkaisa sa anumang hakba- 
ngin. Binansagan ang pulong na 
"Summit for Nothing" o "Walang 
Katuturang Pulong." 

Nabigo silang magkasundo 
sa mga detalye ng pagpopondo 
ng European Financial Stability 


Facility (EFSF), ang pondong 
pansalba ng Eurozone sa mga 
gubyernong binabagabag ng kri- 
sis. Bigo rin ang G20 na palaki- 
hin ang rekurso ng International 
Monetary Fund (IMF) bilang 
pandaigdigang institusyon na 
nagseserbisyo sa panahon ng 
kagipitan sa ekonomya. Mahigit 
tig-isang trilyong Euro ang kina- 
kailangan ng EFSF at IMF pero 
tig-400 bilyong Euro lamang 
ang kaya nitong ipautang. 

Ang masasabing tunay na 


nakamit sa naturang pulong ay 
ang matagumpay na pambabra- 
so ng Germany at France para ia- 
tras ng prime minister ng Greece 
ang balak niyang idaan sa repe- 
rendum ang ipinataw na mga 
kondisyon ng European Commu- 
nity Bank, European Commis- 
sion at IMF para salbahin ang 
ekonomya ng bansa. 

Sa unang araw pa lamang ng 
pulong ay nagulantang ang la- 
hat ng nagsidalo sa pulong nang 
ianunsyo ng prime minister ng 
Greece ang kanyang plano dahil 
sa napakalaking implikasyon ni- 
to di lamang sa Greece, kundi sa 
mga bansa ng Eurozone at EU at 
sa buong daigdig. Alam ng lahat 
na kung idadaan sa reperendum 
ang mga ipinapataw na panggi- 
gipit sa mga sahod, benepisyo 
at serbisyong panlipunan ay ti- 
yak na HINDI ang sagot ng ma- 
mamayan ng Greece. [AB] 


Daungan sa US, naparalisa ng mga protesta 


land, California, USA matapos magprotesta 

roon ang mahigit 7,000 katao noong Nob- 
yembre 2. Ang daungang ito ay ikalima sa pina- 
kaabala sa buong US. 

Ang isinagawang demonstrasyon doon ay ba- 
hagi ng kilos-protestang "Occupy Oakland" 
at kaugnay ng protestang "Occupy Wall 
Street". Karamihan sa mga nagprotes- 
ta ay mga manggagawa. Kinundena 
nila ang hindi patas na pagtrato sa 
kanila at ang lumalawak na agwat ng 
mayayaman at mahihirap. 

Noong gabi ng Nobyembre 2 ay 
inokupa ng ilang mga nagprotesta 
ang isang bakanteng gusali. Duma- 
ting ang mga pulis at binuwag ang 
mga nagprotesta na nasa labas ng 
gusali. Hindi natinag ang mga nag- 
protesta sa brutalidad ng mga pulis. 
Nagtayo sila ng barikada ngunit ti- 
nirgas sila at pinaputukan para 
umalis sa lugar. Isang lalaki ang nasaktan saman- 
talang marami ang nasugatan. Mahigit 100 na- 
man ang inaresto at matinding sinaktan. Gayun- 
paman, muling naitayo ng mga nagpoprotesta 


Nese ang operasyon ng daungan sa Oak- 


14 


OCCUPY 
PAK LAND? 


ang kanilang kampo kung saan nakapaglunsad si- 
la ng mga pulong para magplano ng iba pang mga 
pagkilos. 
Ang Occupy Oakland ay nagsimula noong Ok- 
tubre 10. Inokupahan ng mga nagprotesta ang 
dalawang parke at doo'y nagtayo 
ng mahigit 150 tolda. Noong Oktu- 
bre 25 ng madaling araw ay binu- 
wag ng mga pulis ang kampo. Ti- 
nangka ng mga nagprotesta na bali- 
kan ang lugar. Sa pakikipagsagupa sa 
mga pulis, dalawang upisyal ng pulis 
at tatlong nagprotesta ang nasugatan 
at mahigit isang daan ang inaresto. 
Kabilang sa mga demonstrador na 
malalang nasugatan si Scott Olsen, 
isa sa maraming beterano ng gera 
sa Iraq na walang trabaho at naghi- 
hirap. Mula sa kanyang pagkakara- 
tay sa ospital ay naging simbulo si 
Olsen ng tindi ng pagpapabaya ng 
gubyernong US sa mga mamamayan nito. 
Ang Occupy Oakland ay isa lamang sa mara- 
ming iba pang kampo-protesta sa US. Sa Califor- 
nia, inookupahan din ng mga nagpoprotesta ang 
mga syudad ng San Francisco at San Jose. AB 

Ibayong paglagablabin ang apoy 
ng mga pakikibakang magsasaka 


hirapan at kagutuman na dinaranas ng ma- 

sang magsasaka sa buong bansa. Kaliwa't 
kanan ay sumisiklab ang apoy ng mga pakikiba- 
kang magsasaka. Matindi ang pagtutol sa iba't 
ibang anyo ng pangangamkam ng lupa. Ipinag- 
lalaban ng mga magbubukid ang tunay na repor- 
ma sa lupa para mabaklas ang monopolyong 
kontrol sa lupa. Naninindigan sila para sa kani- 
lang mga demokratikong karapatan kahit pa sa 
harap ng matinding militarisasyon at pasistang 
karahasan. 

Nagngangalit ang masang magsasaka sa asen- 
derong presidenteng walang ginawa kundi ibayo 
pang pahirapan ang mga magsasaka. Sa ilalim ng 
kanyang mahigit lamang isang taong paghahari, 

N nimo'y tuyong dayami ang malawak na ka- 

sa isyung ito... 

OPAPP at Deles, 
binatikos 


kaliwa't kanan nang mga patakarang bumibigwas 
sa interes ng masang magsasaka ang itinaguyod 
at ipinatupad ni Aquino. 

Pinalakpakan ni Aquino ang desisyon ng Kor- 
te Suprema noong Hulyo na tahasang nagsaisan- 
tabi sa pangkasaysayang sigaw ng mga magbubu- 
kid para sa tunay na reporma sa lupa. Ang desi- 
syon nito na dapat umanong pagbotohan ng mga 
magbubukid kung pabor sila sa "stock distribu- 
tion option" (SDO) o sa pamamahagi ng lupa ay 
muli lamang nagbigay ng puwang sa pamilyang 
Cojuangco-Aquino na pagtibayin ang monopol- 
yong kontrol nito sa 6,500-ektaryang asyenda. 
Muli nitong inilantad ang kahungkagan ng Com- 
prehensive Agrarian Reform Program Extension 
with Reforms (CARPER). 

Ang desisyong ito ay tiyak na gagamiting ba- 
langkas ng iba pang malalaking asendero para 

hadlangan ang pagpapatupad ng tunay na 
reporma sa lupa. Banta ito sa sigaw ng 
magsasaka para isailalim sa tunay na repor- 
ma sa lupa ang 8,650-ektaryang Hacienda 
Looc sa Nasugbu, Batangas. Kung ang desi- 
syon lamang na ito ang susun- 
din, tuluyan nang mababale- 
wala ang pakikibaka ng mga 
d magsasaka laban sa tang- 
i kang magtayo ng subdibi- 
syon at pook panturista sa 
F lupang matagal na nilang ipi- 
d naglalaban. 
a Ipinatutupad din ni Aqui- 
no ang malawakang panga- 
ngamkam ng lupa ng mga da- 
yuhang malalaking kapitalista, ma- 
lalaking asendero at burgesyang 
komprador na nagreresulta sa pagpapalayas sa 
daan-daan libong mga magsasaka mula sa lupang 

Mga tuntunin sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilim- 
bag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


